สวัสดีค่ะอยากปรึกษาค่ะพอดีว่าแม่เป็นโรคลิ่มเลือดในหลอดเลือดดำอุดตันรักษามาเป็นปีไปหาครั้งล่าสุดบอกว่าหายแล้วแต่ยังให้กินยาต้านทานเพื่อป้องกันการกลับมาเกิดอีกครั้งแต่เมื่อวานมีอาการคันที่ขาและขาบวมจะเป็นอะไรไหมคะ
สวัสดีค่ะ ภาวะลิ่มเลือดในหลอดเลือดดำอุดตันคือภาวะของการมีเลือดไหลได้ไม่เป็นปกติ โดยมักเกิดขึ้นบริเวณขา ส่งผลให้รู้สึกปวดร่วมกับมีอาการบวมแดง หากลิ่มเลือดหลุดไปอุดตันที่ปอดอาจทำให้รู้สึกเจ็บหน้าอก ไอหรือไอมีเลือดปน เวียนศีรษะ หมดสติ หายใจถี่ และหัวใจเต้นผิดจังหวะ ซึ่งเป็นอันตรายถึงแก่ชีวิตได้เมื่อตรวจพบว่ามีภาวะดังกล่าว ควรได้รับยาที่ต้านการแข็งตัวของเลือด เพื่อป้องกันการเกิดลิ่มเลือดแล้วไปอุดตันที่ปอดโดยควรใช้ยาภายใต้การดูแลของแพทย์อย่างต่อเนื่องเพื่อป้องกันการเกิดซ้ำค่ะ อาการคันและบวมที่ขาดังกล่าวมา คงต้องดูด้วยว่าเป็นบวมข้างเดียวหรือไม่ มีอาการปวด และแดงร่วมด้วยหรือเปล่า หากใช่ อาจจะเข้าข่ายการมีลิ่มเลือดในหลอดเลือดดำอุดตันซ้ำได้ ควรไปพบแพทย์เพื่อตรวจร่างกายหรืออัลตราซาวน์ที่บริเวณขาเพิ่มเติมต่อไป